 Sisinde ngokulambisa isaguga kusha indlu Ikhaya labo lidayisiwe News24Sisinde ngokulambisa isaguga kusha indlu Ikhaya labo lidayisiweISITHOMBE:nokulunga ngobese UGogo Emily Phakujo osinde ngokulambisa emva kokuba umuzi wakhe ushe wangqongqa ngeledlule ehleli ngaphakathi endlini.SISINDE ngokulambisa isaguga sase-Unit 18 eMbali emva kokuba umuzi waso ushe wangqongqa ngoLwesine olwedlule singaphakathi endlini.UGogo Emily Nkawu Phakujo 86 okwenzeke lesigameko ehleli ekameleni lakhe ngoLwesine ebusuku, uthi namanje akazi usinde kanjani, njengoba umlilo uqale ekameleni lakhe.Uthe: Inkinga iqale emva kokuba ngiqhunyelwe ilambu lika gesi globe. Ngibe sengikhanyisa isinqamu sekhandlela . Ngokwejayelekile ngiye ngithi uma sengiqede yonke into ebengiyenza bese ngiya embhedeni ngimasaje umzimba, bese ngenza imithandazo yesonto.Ngomzuzwana nje ngiqede ukuthandaza, ngibone ukuthi ikhandlela beselokheleke ekhethenini. Ngizamile ukuwubhula umlilo kodwa ubunamandla kakhulu. Njengoba bekungakhiyiwe endlini, ngiphumile ngayoshaya ikhwelo komakhelwane abazamile ukuwucisha nakhona uze wanqotshwa izicishamlilo.UPhakujo osele nalokho ayekugqokile kuphela uthe kushe yonke into ebisendlini yakhe enamagumbi amahlanu njengoba kushe nomazisi. Uthe okumkhalisa kakhulu ukusha kwejoyini yakhe yesonto ne-rosari nalo elishe langqongqa.Kumanje uhlaliswe omunye wabantu asonta nabo kwaDambuza, nakho okuyibangana nasemzini wakhe. Uthe ufisa noma ubani ongaqhamuka nosizo lwezingubo nokudla njengoba kusho yonke into yakhe. Yize ingenkulu imali ayitholayo ngempesheni uthe uzozama ukuhlanganisa lokhu okuncane ukulungisa indlu njengoba efuna ukubuyela emzini wakhe.Uthe: Engikubonga kakhulu kunakhokonke impilo ngoba yize amandla engasekho, ngikwazile ukuphuma ngibaleke. Ngiyafisa ukuthola usizo kunoma ubani ongakwazi ukulula isandla. Engikukhalela kakhulu ijoyini yesonto.Abafisa ukusiza bangathintana no Nkk Angela Nhlapho ku 083 596 1700 